О Б Р А З Л О Ж Е Њ ЕПРВЕ ИЗМЕНЕ И ДОПУНЕ ОДЛУКЕ О БУЏЕТУ ОПШТИНЕ ТОПОЛА ЗА 2024. ГОДИНУ

I ПРАВНИ ОСНОВ

Правни основ за предлагање Прве измене и допуне Одлуке о буџету општине Топола за 2024. годину- Ребаланс Одлуке о буџету општине Топола за 2024. годину је у складу са чланом 63. Закона о буџетском систему („Сл. гласник РС“, број 54/2009, 73/2010, 101/2010, 101/2011, 93/2012, 62/2013, 63/2013-испр.,108/2013, 142/2014, 68/2015-др.Закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022 и 92/2023 ) којим је предвиђено да се ребалансом буџета, који на предлог надлежног извршног органа локалне власти, усваја скупштина локалне власти, врши усклађивање прихода и примања и расхода и издатака буџета на нижем,вишем или истом нивоу, чланом 32.Закона о локалној самоуправи („Сл. гласник РС“, број 129/07,83/2014- др.Закон, 101/2016-др.Закон и 47/2018) којим је предвиђено да Скупштина општине доноси буџет, чланом 15. став 1. и 40. став 1. Статута општине Топола („Службени гласник СО Топола“, број 2/2019) и чланом 154. став 2. и 155. став 3. Пословника Скупштине општине Топола („Сл. гласник СО Топола“, број 3/2019).

II РАЗЛОЗИ ЗА ПРЕДЛАГАЊЕ ОДЛУКЕ

прве измене и допуне Одлуке о буџету општине Топола

1. Усклађивање Одлуке о буџету општине Топола за 2024. годину (,, Службени гласник СО Топола,, број 5/2024) са пренетим неутрошеним буџетским средставима и средставима из осталих извора финансирања буџетских корисника на дан 31.12.2023. године у укупном износу од 15.232.826,00 динара.

Планирани износ неутрошених средстава из претходне године са првобитно планираних 25.157.261,00 динара смањује се на 15.232.826,00 динара. Првобитно планирани буџетски дефицит од 62.997.432,00 динара који се покривао неутрошеним средствима из претходне године смањује се на 55.872.997,00 динара и покрива,такође, неутрошеним средствима из претходне године-2023. године и примањима од задуживања, што је у складу сачланом 27ж став 3. Закона о буџетском систему („Сл. гласник РС“, број 54/2009, 73/2010, 101/2010, 101/2011, 93/2012, 62/2013, 63/2013-испр.,108/2013, 142/2014, 68/2015-др.Закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022 и 92/2023 ).

 2. Предлог нацрта Прве измене и допуне Одлуке о буџету општине Топола за 2024. годину израђен је на основу параметара, процена и инструкција за реализацију програмских активности и пројеката кроз планирање приходне и расходне стране буџета. Локални орган управе надлежан за финансије сагледао је податке о остварењу прихода и примања и извршењу расхода и издатака у претходном периоду-први квартал 2024. године као и процене и пројекције кретања финансијских параметара до краја године, очекиване приливе тансфера од дргих нивоа власти-је око 150.000.000,00 динара,обрадио захтеве корисника буџетских средстава по критеријуму процене и сагледао које активности не могу бити реализоване у 2024. години, а планиране су буџетом, односно које би се активности могле окончати до краја 2024. године и доставио предлог одлуке надлежном извршном органу.

На основу напред наведеног потребно је било сагледати све обавезе по одређеним програмским активностима и пројектима ДКБС, ИКБС и осталих корисника буџетских средстава из претходне године, одређене програмске активности ревидирати и одустати од реализације одређених програмских активности и пројеката због измирења већ уговорених обавеза из претходне године у року као и увођење нових пројеката у складу са Решењима, Уговорима виђих нивоа власти.

3.У ребаланс буџета укључене су све промене које су настале по основу закључака Општинског већа општине Топола , решења о употреби текуће буџетске резерве, сталне буџетске резерве и решења о промени апропријације и постала саставни део буџетом одобрених апропријација.

4**.Разлози за предлагање** Прве измене и допуне Одлуке о буџету општине Топола за 2024. годину су измене у утврђивању приоритета за реализацију претходним буџетом планираних капиталних инвестиција и

*Укључивање нових пројеката-КАПИТАЛНИХ ИНВЕСТИЦИЈА у буџет општине Топола:*

\*Уводи се нови Пројекат **,,Санација и затварање несанитарне депоније у 2024. години на територији Општине Топола,,** у складу са Уговором Министарства заштите животне средине РС, број 40-17/2024-05-I од 04.04.2024. годинекоји има стратешки значај за Општину Топола, све у циљу:

|  |
| --- |
| 1. Унапређење квалитета животне средине и здравља људи кроз санацију, затварање и рекултивацију сметлишта ,,Торови“
 |
| 1. Одговорно и ефикасно управљање отпадом
 |
| 1. Успостављање еколошки здраве средине у функцији локалног и регионалног развоја.
 |
| Износ укупног буџета пројекта (дин):ПРВА ФАЗА | **180.612.960,00 динара** |
| Износ тражен од средстава Министарства заштите животне средине (дин.) и (%): | **144.490.368,00 динара - (80% од укупне вредности Пројекта)** |
| Извор финансирања и висина удела у финансирању пројекта који обезбеђује корисник средстава (дин.) и (%): | **36.122.592,00 динара - (20% од укупне вредности Пројекта)** |

\* Уводи се нови Пројекат **,,Изградња дечијег игралишта и теретана на отвореном у Тополи на КП 1746/10 КО Топола,,.**

Укупно потребна средстава за реализацију пројекта су 27.740.000,00 динара, учешће МДУЛС је 20.658.500,00 динара, а средства која треба обезбедити на име учешћа ЈЛС у ПЈ - извор 01 су 7.343.500,00 динара у складу са Уговором МДУЛС РС, број: 000698098 2024 14800 007 0005 401 119/19;наш број: 40-12/2024-05-II, 15.03.24.год.

\*Уводи се нови Пројекат **,,Летњи камп за младе из дијаспоре-Топола 2024,,** у складу са Уговором о додели средстава са РС-Кабинет Министра без портфеља задужен за координацију активности и мера у области односа са дијаспором, број: 40-22/2024-05-II од 29.04.2024. год.Учешће РС је 6.675.000,00 динара, а ЈЛС 825.000,00 динара.

*Одустајање од реализације следећих капиталних инвестиција*:

-Пројекат 1102-5001-Реконструкција водоводне линије- резервоар Р1 у износу од 8.000.000,00 динара,

-Пројекат 2003-5005-Реконструкција котларнице на објекту ОШ ,,Милутин Јеленић,, Г.Трнава у износу од 1.186.171,00 динара

-Пројекат 0602-5003-Изгрдња капеле на градском гробљу у Тополи у износу од 12.751.150,00 динара.

**5.Разлози за предлагање** Прве измене и допуне Одлуке о буџету општине Топола за 2024. годину и ступање на снагу наредног дана од дана објављивања у ,,Службеном гласнику СО Топола,, су хитност у реализацији капиталних пројеката, односно закључивање уговора са одабраним извођачима радова, извршиоцима услуга у циљу поштовања уговорених обавеза по уговорима за суфинансирање који су закључени са вишим нивоима власти – министарствима.

III ПРОМЕНЕ КОЈЕ СЕ ПРЕДЛАЖУ ПРВОМ ИЗМЕНОМ И ДОПУНОМ ОДЛУКЕ

 ПРИХОДИ И ПРИМАЊА

Ребаланс који се предлаже израђен је на нешто вишем нивоу прихода и примања, расхода и издатака када се посматрају приходи из буџета, извор финансирања 01 и то за 3.454.343,00 динара у односу на иницијалну Одлуку о буџету општине Топола за 2024. годину („Службени гласник СО Топола“, број 5/2024). Када се посматрају приходи и примања из свих извора финансирања заједно за пренетим неутрошеним средствима за посебне намене (у односу на Одлуку о буџету општине Топола за 2024. годину ( „Службени гласник СО Топола“, број 5/2024) повећање је за 178.079.474,00 динара.

* ***Текући приходи (класа 7) планирани су у износу од 1.098.828.256,00 динара,***

Општина Топола је анализирала планирање укупног обима прихода, сагледала остварење текућих прихода из претходне буџетске године и утврдила да су остварени текући приходи у 2023. години, 796.710.461 динара.ЈЛС су могле за 2024. годину да планирају приходе у складу са Упутством Министарства финансија РС и да тај раст планираних текућих прихода не може бити већи од пројектованог номиналног раста БДП-а (8,3%). Одлуком о буџету општине Топола за 2024. годину планирано је увећање прихода од пореза на зараде, а на основу увећања вредности минималне зараде по сату за 2024. годину-са 230 дин/х на 271 дин/х што ће се одразити и на раст просечне зараде за општину Топола, повећање пореза на приходе од самосталне делатности и очекује се отварање новог привредног субјекта-погона за прераду воћа који ће запослети преко 10 радника у руралном делу општине, као и изградња нових винарија и дестилерија што ће допринети приливу прихода од пореза на зараде, пореза на приходе од самосталних делатности у буџет општине.Број винарија из године у годину иде трендом раста, за сада их има око 22 и тај број из месеца у месец расте. Такође, ЛПА поред редовних активности, обавља разговоре са пореским обвезницима, контролом утврђује и одређене неправолнисто везано за пореске обавезе а подношењем ППИ 1 пријава и ППИ 2 пријава нарочито винарија, повећање степена наплате, преко 95% у односу на текуће задужење из 2023. године, повећаће се порез на имовину и други порези нарочито комуналне таксе, а на бази раста просечне зараде и накнада за заштиту и унапређење животне средине.Ребалансом буџета- Прва измена и допуна Одлуке о буџету општине Топола за 2024. Годину извршена је незнатна корекција прихода на извору 01, а највеће корекције прихода су на осталим изворима финансирања-извор 07 и сл.услед одобравања средстава Општини Топола од виших нивоа власти- текући и капитални наменски трансфери, нарочито за реализацију Пројекта **,,Санација и затварање несанитарне депоније у 2024. години на територији Општине Топола,,** у складу са Уговором Министарства заштите животне средине РС, број 40-17/2024-05-I од 04.04.2024. годинекоји има стратешки значај за Општину Топола.

Ребаланс који се предлаже израђен је на вишем нивоу прихода и примања, расхода и издатака када се посматрају приходи из буџета, извор финансирања 01 и то за 1,00%, а када се посматрају приходи и примања из свих извора финансирања ( у односу на Одлуку о буџету општине Топола за 2024. годину “Службени гласник СО Топола“, број 5/2024) повећање је за 1,18%.

Првом изменом и допуном Одлуке о буџету општине Топола за 2024. годину планира се незнатно смањење пореза на зараде, а незнатно увећање прихода које својом делатношћу остарују органи и оганизације општина.

***-          Примања од продаје нефинансијске имовине (класа 8)  планирана су у износу од 2.230.000,00 динара, што је више у односу на претходну годину,***

 Општина Топола планира продају једног аутомобила, као и примања од продаје робе за даљу продају-приход који се остварује преко ТО ,,Опленац,, када интезивно крене туристичка понуда.

***- Примања од домаћих задуживања од пословних банака у земљи (класа 9) планирана су у износу 42.600.171,00 динара,***

Општина Топола, Буџет општине Топола планира задужење код пословне банке за финансирање капиталних инвестиционих расхода/издатака у износу од **42.600.171,00 динара** за реализацију капиталних пројеката:

* у износу од *14.506.171,00 динара* за финансирање дела Пројекта Санације и затварања несанитарне депоније у 2024. години на територији Општине Топола у оквиру раздела 4, Програм 6-Заштита животне средине, економска класификација 511-Зграде и грађевински објекти, извор финансирања 10-Примања од домаћих задуживања,
* у износу од *8.332.000,00 динара* за финансирање Пројекта Изградња фекалне канализације у улици Николе Граовца у оквиру раздела 4, Програм 6-Заштита животне средине, економска класификација 511-Зграде и грађевински објекти, извор финансирања 10- Примања од домаћих задуживања,
* у износу од *7.074.000,00 динара* за финансирање дела Пројекта Санациони радови на водним објектима за заштиту од поплава и ерозије на сливу реке Јасенице на територији општине Топола у оквиру раздела 4, Програм 7-Организација саобраћаја и саобраћајна инфраструктура, економска класификација 511-Зграде и грађевински објекти, извор финансирања 10-Примања од домаћих задуживања,
* у износу од *9.156.000,00 динара* за финансирање Пројекта Реконструкција објекта павиљона у ОШ ,,Карађорђе,, у Тополи, у оквиру раздела 4, Програм 9-Основно образовање, економска класификација 511-Зграде и грађевински објекти, извор финансирања 10-Примања од домаћих задуживања,
* у износу од *3.532.000,00 динара* за финансирање Пројекта ,,Одржавање објекта,, у ОШ ,,Живко Томић,, у Д.Шаторња, у оквиру раздела 4, Програм 9-Основно образовање, економска класификација 511-Зграде и грађевински објекти, извор финансирања 10-Примања од домаћих задуживања.

***- Примања од задуживања од осталих поверилаца у земљи (класа 9) планирана су у износу 2.800.000,00 динара,***

 Законом о буџетском систему (“Службени гласник РС”, бр. 54/2009,73/2010, 101/2010, 101/2011, 93/2012, 62/2013, 63/2013-исправка, 108/2013, 142/2014, 68/2015- др. Закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022 и 118/2021 – др.закон, 138/2022 и 92/2023), у члану 73. став 4. прописано је да се за финансирање текуће неликвидности могу користити расположива слободна средства у оквиру консолидованог рачуна трезора Републике Србије, односно трезора локалне власти, под условима и на начин који прописује министар, односно локални орган управе надлежан за финансије.

 Одредбама члана 8. Правилника о начину коришћења средстава са подрачуна, односно других рачуна консолидованог рачуна трезора општине Топола (“Сл. гласник СО Топола”, број 3/2013), прописано је да се у циљу обезбеђивања средстава за финансирање текуће ликвидности буџета општине Топола, могу привремено позајмити средства са консолидованог рачуна трезора (у даљем тексту: КРТ) општине Топола, на основу извештаја о ликвидности буџета општине Топола/Прегледа података о промету и стању на рачуну трезора и решења председника Општине, преносом средстава са подрачуна са кога се врши позајмица , као и да, у случају потребе за обезбеђивањем средстава за финансирање текуће ликвидности буџета општине Топола привременом позајмицом, извештај са предлогом подноси Одељење за буџет, финансије, привреду и друштвене делатности Општинске управе општине Топола. Позајмица средстава може се вршити у износу који не угрожава дневну ликвидност КРТ општине Топола и да се привремене позајмице морају вратити до краја извештајног периода, а најдуже до три месеца.

На основу напред наведеног:

Текући приходи и примања у Одлуци планирани из свих извора финансирања без пренетих неутрошених средстава за посебне намене из 2023. године износе 1.146.458.427,00 динара:

* Приходи и примања из буџета члан 6, Одлуке, ( II Посебан део, колона 3 табеле – План прихода 2023 – Извор 01) планирани су у износу од 888.140.029,00 динара,
* Приходи из осталих извора члан 6, Одлуке, (II Посебан део, колона 5 – Извор 05-16,донације, трансфери, родитељски динар) у износу од 258.318.398,00 динара.

Укупно планирани приходи и примања укључујући пренета средства из 2023. год. ( од 15.232.826,00динара), износе 1.161.691.253,00 динара.

 Учешће појединих прихода и примања у укупном буџету општине дато је у следећој табели:

|  |  |  |  |
| --- | --- | --- | --- |
| ***Конто*** | ***Опис*** | ***Износ*** | ***Проценат учешћа %*** |
| 311 | Капитал/пренета неутрошена средства за посебне намене | 15.232.826,00 | 1,31 |
| **711** | **Порез на доходак, добит и капиталне добитке** | **470.643.154,00** | **40,51** |
| 712 | Порез на фонд зарада | 100 | / |
| **713** | **Порез на имовину** | **136.440.000,00** | **11,74** |
| 714 | Порез на добра и услуге | 43.400.000,00 | 3,74 |
| 716 | Други порези | 22.150.000 | 1,91 |
| 732 | Донације и помоћи од међународних организација | 1.147.661,00 | 0,10 |
| **733** | **Трансфери од других нивоа власти** | **364.866.099,00** | **31,41** |
| 741 | Приходи од имовине | 13.100.000,00 | 1,13 |
| 742 | Приходи од продаје добара и услуга | 27.421.000,00 | 2,36 |
| 743 | Новчане казне | 1.700.000,00 | 0,15 |
| 744 | Добровољни трансфери од физ.и прав.лица | 1.760.242,00 | 0,15 |
| 745 | Мешовити неодређени приходи | 12.500.000,00 | 1,08 |
| 772 | Меморандумске ставке ра рефундацију расхода из предходне године | 3.700.000,00 | 0,32 |
| 811 | Примања од продаје непокретности | 500.000,00 | 0,04 |
| 812 | Примања од продаје покретне имовине | 500.000,00 | 0,04 |
| 823 | Примања од продаје робе за даљу продају | 150.000,00 | 0,02 |
| 841 | Примања од продаје земљишта у корист нивоа општина | 1.080.000,00 | 0,09 |
| 911 | Примања од домаћих задуживања | 45.400.171,00 | 3,67 |
|  | ***УКУПНО ПРИХОДИ И ПРИМАЊА са пренетим неутрошеним средствима из 2023. године*** | **1.161.691.253,00** | **100** |

У структури планираних текућих буџетских прихода и примања буџета општине Топола за 2024. годину, највеће учешће имају приходи од пореза на доходак, добит и капиталне добитке са 40,51% или 470.643.154 динара, трансфери са 31,41% или 364.866.099 динара,порез на имовину са 11,74 % или 136.440.000 динара, док остатак чине остали приходи буџета (порез на добра и услуге и други порези, приходи од имовине, приходи од продаје добара и услуга и мешовити и неодређени приходи).

1. Претходни буџет – 983.611.779 динара2. Ребаланс – 1.161.691.253 динара.

РАСХОДИ И ИЗДАЦИ

У расходној страни буџета дати су расходи и издаци свих ДКБС, ИКБС и осталих корисника
буџетских средстава по Програмима, програмским активностима и пројектима.

Корисници буџета су извршили неопходне измене у својим финансијским плановима према својим
потребама. Обухваћена су средства која су добијали решењима надлежних извршних органа распоредом из текуће буџетске резерве и променом апропријација, а у складу са Законом о буџетском систему.

***-          Текући расходи (класа 4) планирани су у износу од 830.423.781,00 динара, што је смањење у односу у односу на претходни буџет.***

Смањења су настала услед мењања приоритета у реализацији расхода/издатака, односно приоритет се даје реализацији капиталних инвестиција.

***-          Издаци од нефинансијске имовине (класа 5) планирни су у износу од 326.507.472,00 динара, што је више у односу на претходни буџет.***

Повећања у износу од 182.011.411,00 динара су настала у циљу реализације започетих инвестиција и планирања нових чија се реализација делом планира од тансфера од других нивоа власти и кредитних средстава.

***-Издаци за отплату главнице и набавку нефинансијксе имовине (класа 6) планирани су у износу од 4.760.000,00 динара, што је мање у односу на претходни буџет.***

 Општина Топола планирала је фискални дефицит у износу од 55.872.997,00 динара што је у складу са чланом 27ж Закона о буџетском систему и динара који се покрива неутрошеним средствима из претходне године и примањима од задуживања.

 У општем делу одлуке о буџету дефинисани су расходи и издаци из буџета по основним наменама у износу од 1.161.691.253,00 динара, од чега се на текуће расходе односи 830.423.781,00 динара, на издатке за набавку нефинансијске имовине 326.507.472,00 динара, а на отплату главнице 4.760.000 динара .

 Учешће појединих расхода и издатака у укупним расходима буџета дато је у следећој табели:

|  |  |  |  |
| --- | --- | --- | --- |
| ***Конто*** | ***Опис*** | ***Износ*** | ***Проценат учешћа %*** |
| **41** | **Расходи за запослене** | **208.774.346,00** | **17,97** |
| **42** | **Коришћење роба и услуга** | **378.952.127,00** | **32,62** |
| 44 | Отплата камата | 340.000,00 | 0,03 |
| 45 | Субвенције | 64.088.080,00 | 5,52 |
| 46 | Донације и трансфери | 81.469.784,00 | 7,01 |
| 47 | Социјална заштита  | 56.347.562,00 | 4,85 |
| 48 | Остали расходи | 34.251.882,00 | 2,95 |
| 49 | Резерве | 4.200.000,00 | 0,36 |
| **5** | **Капитални издаци** | **328.507.472,00** | **28,28** |
| 6 | Издаци за отплату главнице и набавку нефинансијксе имовине | 4.760.000,00 | 0,41 |
|  | ***У К У П Н О*** | **1.161.691.253,00** | **100** |

 У структури укупних расхода и издатака значајно учешће имају расходи по основу капиталних улагања (капитално одржавање, издаци за опрему и остала основна средства) у укупном износу од 328.507.472,00 динара, што је 28,28%, Расходи за запослене (плате, социјални доприноси на терет послодавца, превоз запослених, социјална давања, јубиларне награде и др.) учествују у укупном износу од 208.774.346,00 динара, што чини 17,97%, Расходи за куповину роба и услуга (стални трошкови, трошкови путовања, услуге по уговору, специјализоване услуге, текуће поправке и одржавање и материјал) у износу од 378.952.127,00 динара или 32,62%,субвенције у износу од 64.088.080,00 динара или 5,52%, Дотације, социјалне помоћи, трансфери вишем нивоу власти (основно, средње образовање и социјална заштита) и остали расходи у укупном износу од 181.372.230,00 динара или 15,66%.

Oпштина Топола у процесу израде Одлуке о првој измени и допуни одлуке о буџету Општине Топола за 2024. година, након прибављених података, анкетирања и консултација са релевантним друштвеним групама, институцијама и удружењима грађана организује догађај јавне расправе о Нацрт Одлуке, на коме ће исту представити.

На догађај јавне расправе се позивају представници стручне јавности, представници организација цивилног друштва, предузетника, представници установа/служби, као и сви заинтересовани грађани и грађанке Општине Топола.

***Расходи/издаци по корисницима планирани су за следеће намене***

**Програм 16-Политички систем локалне самоуправе**

РАЗДЕО 1- СКУПШТИНА ОПШТИНЕ

**Програмска активност 2101-0001 –Функционисање скупштине**

**Поз.8, ек.кл. 423- Услуге по уговору –**

Предлог је да се планирани износ средстава на ек.класификацији 4234-Услуге информисања смањи за 150.00,00 динара.

Разлози за то су:

* Измена потреба у набавци услуга информисања.Износ средстава од 150.000,00 динара.

**Прилог:** Захтев за додатна средства, број: 401-179/2024-05-II од 24.04.2024. године.

 Предлог је да се планирани износ средстава на ек.класификацији 4235-Стручне услуге смањи за 20.000,00 динара.

 Разлози за то су:

* У поступку набавке услуге ревизије завршног рачуна буџета општине Топола за 2023.годинуа на основу Извештаја о прикупљеним понудама, број. 405-185/2024-03,30.04.2024. год.остварена је уштеда од око 20.000,00 динара.

**Прилог:** Извештај о прикупљеним понудама, број. 405-185/2024-03 од 30.04.2024. год.

Предлог је да се планирани износ средстава на ек.класификацији 4239-Остале опште услуге увећа за 1.000.00,00 динара.

 Разлози за то су:

* Измена у радно правном статусу изабраних лица у СО е Топола, као и измирење обавеза за услугу обезбеђења лица, пословног простора и друге имовине за потребе одржавања седница СО-е, Топола.

Раздео 2 – ПРЕДСЕДНИК ОПШТИНЕ – нема промене

Раздео 3 – ОПШТИНСКО ВЕЋЕ – нема промене

Раздео 4 – ОПШТИНСКА УПРАВА

Програм 15 - Опште услуге локалне самоуправе-

**Програмска активност 0602-0001 –Функционисање локалне самоуправе и градских општина**

* **Позиција 44, ек.кл.423- Услуге по уговору – Остале опште услуге -**

Предлог је да се планирани износ средстава увећа за 43.000,00 динара.

 Разлог за то je Израда допуне акта о процени ризика.

Прилог: Понуда број: 144-05/24 од 08.05.24.достављена уз сагласност Начелника Општинске управе општине Топола.

* **Позиција 45, ек.кл.424- Специјализоване услуге – Геодетске услуге -**

Предлог је да се планирани износ средстава увећа за 500.000,00 динара.

 Разлог за то je Израда пројеката парцелације по одлукама Општинског већа општине Топола.

Прилог:Допис службе за имовинско правне послове-Виолета Говедарица.

* **Позиција 46, ек.кл.425**- Текуће поправке и одржавање – Текуће поправке и одржавање зграда и објеката -

Предлог је да се планирани износ средстава увећа за 440.000,00 динара.

 Разлог за то je санација подова у ходницима на првом и другом спрату објекта општине и молерски радови за 5 канцеларија.

Прилог:Закључак Општинског већа општине Топола, број: 401-161/2024-05-III, 12.04.24.год и Захтев за обезбеђивање средстава –Службе набавки.

**Програмска активност 0602-0002 –Функционисање месних заједница**

* **Позиција 52.1, ек.кл.511**- Зграде и грађевински објекти – Изградња водоводне инфраструктуре-

Наведена позоција увећава се за реализацију Закључка Општинског већа општине Топола, број: 553-133/2024-05-III од 23.04.2024. год. у износу од **415.400,00 динара** за израду водоводне мреже (сеоски бунар-ОШ-фудбалски терен у МЗ Шуме).

Прилог:Закључак Општинског већа општине Топола, број: 553-133/2024-05-III, 23.04.24.год.

* **Позиција 114, ек.кл.425**- Текуће поправке и одржавање – Текуће поправке и одржавање зграда и објеката -

Предлог је да се планирани износ средстава увећа за 53.100,00 динара.

Разлог за то је реновирање крова на летњиковцу у МЗ Блазнава.

Прилог:Закључак Општинског већа општине Топола, број: 553-134/2024-05-III, 12.04.2024.год

**Пројекат 0602-5003-Изградња капеле на градском гробљу у Тополи**

**Позиција 56.1, ек.кл.511-** Зграде и грађевински објекти – Изградња осталих објеката -

За реализацију наведеног Пројекта Одлуком о буџету за 2024. годину планирано је 12.751.150,00 динара на ек.класификација 5112 и 185.850,00 на ек.класификацији 5114, извор финансирања 01.

У 2024. години одустаје се од ПЈ, односно извођења радова-прва фаза и планирани износ средстава **смањује се за 12.751.150,00 динара**.

Разлози за то су мењање приоритета у реализацији капиталних инвестиција- приорит се даје Пројекту ,,Санација и затварање несанитарне депоније у 2024. години на територији Општине Топола,,.

* програмска активност 0602-0009 - Текућа буџетска резерва планирана је у износу од 4.000.000
динара (ограничена до 4% укупних прихода и примања, троши се у складу са чланом 69. ЗОБС).

- програмска активност 0602-0010 - Стална буџетска резерва планирана је у износу од 200.000 динара (троши се у складу са чланом 70. ЗОБС).

-За износ средстава од 500.000,00 динара увећање вредности Пројекта 0602-4001-Одговорне локалне финансије и укључивање грађана-МЕД 3, тако да је планирано укупно 3.500.000,00 динара за учешће ЈЛС,Општине Топола у истом пројекту. Пројекат подразумева спровођење активности на укључивању грађана/грађанки у процес доношења одлука о трошењу средстава из буџета општине,2022-2025. Учешће донатора у реализацији пројектних активности биће до 50%.

Програм 1 – Становање,урбанизам и просторно планирање-

Програмска активност 1101-0001 –Просторно и убанистичко планирање

**4239- Услуге по уговору – 640.800,00 динара**

У оквиру **ПА 1101-0001** планира се измиривање обавезе према Инфоплану ДОО, по уговору број: 40-153/2022-05-II од 17.08.2022. године и Анексом уговора број 40-153-1/2022-05-II од 10.11.2022. године . Како је услуга извршена 20.03.2024. године-датум издавања рачуна , а Одељење за буџет, финансије и друштвене делатности није благовремено имало информације од Одељења за урбанизам за планирање исте наведена обавеза није узета у обзир, приликом израде Одлуке о буџету општине Топола за 2024. годину.

Програм 2 - Комуналне делатности –

Програмска активност 1102-0008 –Управљање и одржавање водоводне инфраструктуре и снабдевањеводом за пиће

**Позиција 91- Зграде и грађевински објекти –ПТД за водовод, истраживачке бушотине**

У оквиру позиције планирано је 2.000.000,00 на 5112- и 3.000.000,00 на 5114-Пројектно планирање. Конкретно за пројектно техничку документацију за повезивање планирано је 2.500.000,00, а уговор са Центром за пројектовање ИНИП ИНГ ДОО Нови Сад закључен је на 1.182.000,00 дин., уз информацију-допис службе за јавне набавке да је известан Анкес уговора у износу од 500.000,00 дин, створена је уштеда (800.000,00 дин.). Наведени износ уштеде и додатна средства усмерити на 5112-Изградња зграда и објеката/Изградња водоводне инфраструктуре у оквиру исте позиције-нови план 4.000.000,00 дин. Општина Топола и у будућем периоду у циљу решавања проблема у области водоснабдевања наставиће са извођењем радова на изради истраживачких бушотина у складу са Планом развоја општине Топола 2021-2031.

**ПРОЈЕКАТ 1102-5001 - Реконструкција водоводне линије резервоар Р1- ВРЕЛО**

 **Позиција 92-Зграде и грађевински објекти- Изградња зграда и објеката**

За реализацију наведеног Пројекта Одлуком о буџету за 2024. годину планирано је 8.000.000,00 динара на ек.класификација 5112, извор финансирања 10.

 У 2024. години одустаје се од ПЈ.

 Разлози за то су:

* Мењање приоритета у реализацији капиталних инвестиција- приорит се даје Пројекту ,,Санација и затварање несанитарне депоније у 2024. години на територији Општине Топола,,.

Програм 3 - Локални економски развој-

**Програмска активност 1501-0001 –Унапређење привредног инвестиционог амбијента**

Позиција 86, ек.кл. 4239- Услуге по уговору – 880.000,00 дин.

У оквиру **ПА 1501-0001** нема промена.

Прилог:

-Предлог пренамене планираних активности Одељења за ЛЕР Општине Топола

**Програмска активност 1501-0002 –Мере активне политике запошљавања**

Позиција 87, ек.кл. 4239- Услуге по уговору –

Планирано је Одлуком о буџету 2.333.333,00 динара , извор финансирања 01, ек.класификација 4239.

 Предлог је да се планирани износ средстава **смањи за 1.996.333,00 динара.**

 Разлози за то су:

* На основу Предлога пренамене планираних активности Одељења за ЛЕР Општине Топола извршити пренамену средстава-СЛ./2024-06,10.05.2024. год.

**Програм 4-Развој туризма-**

* програмска активност 1502-0001-Управљање развојем туризма, -корисник ТО ,,Опленац,, Топола повећање за 533.610,00 динара неопходних за редовно функционисање јавне установе, сталне трошкове, трошкове путовања, услуге по уговору, материјал, а на основу предлога финансијског плана ТО ,,Опленац,, Топола,
* програмска активност 1502-0002-Промоција туристичке понуде, увећање за 240.000,00 динара, на основу предлога финансијског плана ТО ,,Опленац,, Топола,
* Пројекат 1502-7001-Културно туристичка манифестација ,,Опленачка берба,,-увећање за 525.500,00 динара.

**Програм 5-Пољопривреда и рурални развој**-нема промене.

Програм 6 - Фонд за заштиту животне средине –

**Програмска активност 0401- 0001- Управљање заштитом животне средине-**

Позиција 76-4251- Текуће поправке и одржавање- план иницијални је био 5.000.000,00, функција 560

Предлог је да се смањи за износ од 5.000.000,00 динара.

Општина Топола није израдила Програм коришћења средстава фонда за заштиту животне средине за 2024. годину.

 Руководство општине је дало предлог у сарадњи са Задужбином Краља Петра I Карађорђевића како су у току радови на сређивању Краљеве Винарије-веза Меморандум о разумевању, број 40-21/2024-05-I од 29.04.2024. године да се издвоје средства за уређење задужбинског комплекса.

Такође, на седници СО-е Топола је усвојен амандман да се средства у износу од 2.000.000,00 дин.са функција 560, позиције 76, економске класификације 425-Текуће поправке и одржавање усмере на функцију 912, позицију 108/1, економску класификацију 511-Зграде и грађевински објекти (капитално одржавање објеката за потребе образовања-тоалети у објекту ,,Павиљон,, ОШ ,,Карађорђе,, у Тополи).

**Програмска активност 0401 –0006 – Управљање осталим врстама отпада**

Позиција 79- Услуге по уговору – превоз отпада -

 Предлог је да се планирани износ средстава смањи за 8.975.000,00 динара.

 Разлози за то су:

* што је са пружаоцем услуге , PWW депонија закључен уговор на 8.973.142,50 динара

 ( остварена је уштеда)

* што обавезе из претходне године су у износу од 5.043.837,48 динара
* што се приорите даје Пројекту ,,Санација и затварање несанитарне депоније у 2024. години на територији Општине Топола,,.

Позиција 79.1- Текуће поправке и одржавање - ПДВ, БРИСАТИ

ПДВ биће планиран у оквиру ПЈ ,,Санација и затварање несанитарне депоније у 2024. години на територији Општине Топола,,.

У оквиру исте ПА потребно је додати нову позицију 79.2- економска класификација 4251- Текуће поправке и одржавање зграда и објеката.

Предлог је да се планира износ средстава од 1.000.000,00 динара.

Разлози за то су:

Руководство општине је дало предлог у сарадњи са Задужбином Краља Петра I Карађорђевића како су у току радови на сређивању Краљеве Винарије-веза Меморандум о разумевању, број 40-21/2024-05-I од 29.04.2024. године да се издвоје средства за уређење задужбинског комплекса.

**Пројекат 0401-700...** **,,Санација и затварање несанитарне депоније у 2024. години на територији Општине Топола,,**

Позиција 79.1-уместо ек.кл.4251 која се брише:

Уводи се нови Пројекат **,,Санација и затварање несанитарне депоније у 2024. години на територији Општине Топола,,** у складу са Уговором Министарства заштите животне средине РС, број 40-17/2024-05-I од 04.04.2024. године.

**ФИНАНСИЈСКИ РЕЗИМЕ:**

|  |
| --- |
| Планирани буџет пројекта и извори финансирања |
| Износ укупног буџета пројекта (дин): | **180.612.960,00 динара** |
| Износ тражен од средстава Министарства заштите животне средине (дин.) и (%): | **144.490.368,00 динара - (80% од укупне вредности Пројекта)** |
| Извор финансирања и висина удела у финансирању пројекта који обезбеђује корисник средстава (дин.) и (%): | **36.122.592,00 динара - (20% од укупне вредности Пројекта)** |
| Навести да ли су средства већ обезбеђена: | Средства нису обезбеђена Одлуком о привременом финансирању Општине Топола за период јануар - март 2024 године („Службенигласник СО Топола“ број 40/2023). Финансијска средства за суфинансирање Прве фазе Пројекта биће обезбеђена у случају одобрења Пројекта од стране Министарства за заштиту животне средине у износу од **36.122.592,00 динара**, односно у износу 20% од укупне бруто вредности пројекта у Одлуци о буџету Општине Топола за 2024.годину. |
| Опис и начин суфинансирања: | Буџет Општине Топола |

|  |
| --- |
| **Спецификација трошкова – Прва фаза пројекта санације, затварања и рекултивације несанитарне депоније „Торови“** |
| Р.б. | Опис активности (фазе извођења радова): | Време потребно за реализацију (месец/дан) | Износ средстава  | Укупно |
| Суфинансирања | Министарство заштите животне средине |
| 1 | Геодетски радови  | 3 месеца | / | 440.000,00 | 440.000,00 |
| 2 | Претходни радови | 1 месец | / | 1.485.000,00 | 1.485.000,00 |
| 3 | Земљани радови  | 3 месеца | / | 9.882.500,00 | 9.882.500,00 |
| 4 | Убрзано контролисано отплињавање депонијског гаса  | 2 месеца | / | 8.517.050,00 | 8.517.050,00 |
| 5 | Прерасподела маса отпада  | 5 месеци | 6.020.432,00 | 118.731.818,00 | 124.752.250,00 |
| 6 | Управљање депонијским гасом | 1 месец | / | 3.438.000,00 | 3.438.000,00 |
| 7 | Ободни земљани канали  | 1 месец | / | 1.051.000,00 | 1.051.000,00 |
| 8 | Уградња пијезометара  | 1 месец | / | 945.000,00 | 945.000,00 |
| УКУПНО без ПДВ-а: |  | **6.020.432,00** | **144.490.368,00** | **150.510.800,00** |
| Износ ПДВ-а |  | **30.102.160,00** | **/** | **30.102.160,00** |
| УКУПНО са ПДВ-ом: |  | **36.122.592,00** | **144.490.368,00** | **180.612.960,00** |
| **Спецификација трошкова – Друга фаза пројекта санације, затварања и рекултивације несанитарне депоније „Торови“**(Друга фаза пројекта није предмет Захтева према Министарству) |
| Р.б. | Описактивности (фазе извођења радова): | Време потребно за реализацију (месец/дан) | Износ средстава  | Укупно |
| Суфинансирања | Министарство заштите животне средине |
| 1 | Геодетски радови  | 2 месеца | / | 220.000,00 | 220.000,00 |
| 2 | Земљани радови | 1 месец | / | 1.187.500,00 | 1.187.500,00 |
| 3 | Прерасподела маса отпада | 1 месец | / | 3.535.000,00 | 3.535.000,00 |
| 4 | Техничка и биолошка рекултивација | 5 месеци | 6.002.840,00 | 121.673.660,00 | 127.676.500,00 |
| 5 | Приступни пут на врх тела депоније | 1 месец | / | 12.450.000,00 | 12.450.000,00 |
| 6 | Постављање ограде и капије | 1 месец | / | 4.798.000,00 | 4.798.000,00 |
| 7 | Уређење околног терена | 1 месец | / | 204.000,00 | 204.000,00 |
| УКУПНО без ПДВ-а: |  | 6.002.840,00 | 144.068.160,00 | 150.071.000,00 |
| Износ ПДВ-а |  | 30.014.200,00 | / | 30.014.200,00 |
| УКУПНО са ПДВ-ом: |  | 36.017.040,00 | 144.068.160,00 | 180.085.200,00 |

|  |
| --- |
| **Наративни опис буџета пројекта**Пројекат предвиђа интегрално извођење радова као и фазно извођење пројекта. Укупна цена пројекта износи 300.581.800,00 РСД без ПДВ-а, односно 360.698.160,00 РСД са ПДВ-ом. **Прва фаза радова која је и предмет овог захтева** обухвата земљане и претходне радове на терену, затим убрзано контролисано отплињавање отпада како би се обезбедили стабилни услови за извођење радова на прерасподели отпада тако да се формира пројектован облик тела депоније. Такође, прва фаза извођења радова обухвата инсталацију система за управљање депонијским гасом (уградњу биотрнова за обезбеђивање пасивне дегазације). Упоредо са радовима на инсталацији система за управљање депонијским гасом могу се изводити радови на формирању земљаних ободних канала и уградњу пијезометара, како би се могао пратити квалитет подземне воде законом дефинисан. **Цена прве фазе извођења која је предмет овог захтева износи 150.510.800,00 РСД без ПДВ-а, односно 180.612.960,00 РСД са ПДВ-ом.**Друга фаза радова (ова фаза није предмет Захтева за финансијска средства према Министарству) обухвата затварање тела депоније свим законом дефинисаних заштитних слојева, односно техничку рекултивацију и крајњу биолошку рекултивацију, односно формирање ливаде травно-легуминозног састава, укључујући и прекривку бентова слојем BENTOTEX-a. Ова фаза обухвата формирање приступног пута на врх тела депоније. У оквиру друге фазе потребно је извршити постављање ограде и капије, као и уређење околног терена. Цена друге фазе извођења износи 150.071.000,00 РСД без ПДВ-а, односно 180.085.200,00 РСД са ПДВ-ом. Обе фазе обухватају геодетске радове, који се односе на снимање терена пре почетка радова, као и након завршетка предметних радова, који заједно са обрадом података у одговарајућем софтверу и градилишном таблом представљају обавезу извођача.Детаљан опис сваке активности које ће реализовати Извођач радова описан је у Предмеру и предрачуну радова који је саставни део Пројекта санације, затварања и рекултивације несанитарне депоније „Торови“ и Изјаве о начину финансирања Пројекта.Реализација пројекта подразумева извођење радова дефинисаних у Предмеру и предрачуну радова. Извођење радова се може спровести у две фазе и процедура спровођења је иста. Извођењу радова претходи Расписивање јавне набавке за избор најповољнијег понуђача (припрема тендерске документације, објављивање позива, процедура избора извођача радова). Ова активност траје око 2 месеца. Након завршетка процеса избора, закључује се Уговор са извођачем радова.Ова активност траје од 15 до 30 дана. Стручни надзор над радовима се именује након закључења Уговора са извођачем радова. Активност траје до 10 дана. Трошкове стручног надзора над извођењем радова сноси Општина Топола. Наведене активности су редовне у оквиру Општинске службе Јавних набавки, односно за ове активности нису потребна финансијска средства. Након потписивања Уговора Извођач радова се уводи у посао и следи Извођење радова. Извођење радова врши се у складу са Планом активности из Пројекта санације, затварања и рекултивације несанитарне депоније ,,Торови“. Извођење радова за прву фазу траје 8 месеци, а за другу фазу 5 месеци. У складу са члановима уговора о извођењу радова, дефинишу се услови о плаћању по ситуацијама (привремена и окончана), ниво потребног квалитета посла, примопредаја завршених радова итд. |

Такође, на основу Закључка Општинског већа број 401-165/2024-05-III од 23.04.2024. године планира се износ средстава за стручни надзор над радовима на санацији и затварању несанитарне депоније Торови у износу од 1.505.108,00 динара без ПДВ-а. Предлог је да се износ наведен у Закључку увећа за 20% за ПДВ – 1.806.129,60 динара.

Прилог: Закључак

**Циљ:**

|  |
| --- |
| 1. Унапређење квалитета животне средине и здравља људи кроз санацију, затварање и рекултивацију сметлишта ,,Торови“
 |
| 1. Одговорно и ефикасно управљање отпадом
 |
| 1. Успостављање еколошки здраве средине у функцији локалног и регионалног развоја
 |

**Програм 7-Организација саобраћаја и саобраћајна инфраструктура-**

Програмска активност 0701-0002- Управљање и одржавање саобраћајне инфраструктуре

**Позиција 68-4251- Смањење за 8.672.400,00 дин.**

Промене у оквирну наведене позиције односе се на:

* Смањење издвајања за обраду постојећег коловоза и наношење асфалтног слоја (асфалтирање) за 10.000.000,00 дин.

Разлози за то су:

 Мењање приоритета у реализацији капиталних инвестиција- приорит се даје Пројекту ,,Санација и затварање несанитарне депоније у 2024. години на територији Општине Топола,,. Општини Топола је од МЗЖС РС опредељено у складу са Уговором Министарства заштите животне средине РС, број 40-17/2024-05-I од 04.04.2024. године износ средстава од 144.490.368,00 динара, а неопходно је обезбедити сопствено учешће у износу од 36.122.592,00 динара.

* Повећање за 480.000,00 динара са ПДВ-ом за замену дотрајалих латерни на семафору код Поште (понуда у прилогу) и 57.600,00 дин. за санирање оштећења семафора на раскрсници број 2 у Тополи, код Карађорђевог града ( прилог: записник), што укупно укупно 537.600,00 дин. ) –Одељењe за инвестиције и инспекцијски надзор
* Повећање за 790.000,00 дин. по Закључку Општиног већа општине Топола за постављање успоривача саобраћаја у с.Овсишту у зони школе. - Одељењe за инвестиције и инспекцијски надзор.

**Поиција 69-5114- повећање за 800.000,00 дин. односи се на:**

* **400.000,00 дин. –** по Закључку Општинског већа општине Топола –обезбеђење пешачких прелаза код MONA HILL-допуна и измена постојећег Пројекта саобраћаја и саобраћајне сигнализације на државним путевима I реда- Одељењe за инвестиције и инспекцијски надзор
* **400.000,00 дин.-**Израда Саобраћајног пројекта за потребе измене режима саобраћаја у ужем језгру Тополе и формирање пешачке зоне у улици Књегиње Зорке - Одељења за инвестиције и инспекцијски надзор.

**Програмска активност 0701-0004- Јавни градски и пориградски превоз путника**

**Позиција 70.1-5121- Опрема за саобраћај смањење за 1.238.000,00 дин.–**учешће Општине у набавцимини бусa смањује се ( односно „брише се“ у целости) из разлога што Општина Топола није испунила услове дефинисане Јавним позивом надлежног Министарства РС.

**Пројекат 0701-5003-Санација радова на водним објектима мост у Јунковцу**

Позиција 70.2-5112- **Смањење за 1.400.000,00 дин.** у складу са предлогом Анекса уговора са ЈВП „Србијаводе“.

Програм 8-Предшколско васпитање и образовање-

програмска активност 2002-0001-функционисање и остваривање предшколског васпитања и образовања, увећање за 1.194.000,00 динара-извор 01, за редовно функионисање ПУ ,,Софија Ристић,, Топола, набавка веш машине .

Програм 9 - Основно образовање-

**Пројекат 2003-5004- Изградња котларнице на гас у ОШ „Живко Томић“ Доња Шаторња**

**Поз.108.3**

Одлуком о буџету Општине Топола за 2024. годину у оквиру раздела Општинске управе планиран је на наведени Пројекат ( позиција108.3) у укупном износу од 3.920.000,00 дин., извор финансирања 10 и то:

* 5112-3.773.888,00 дин. и
* 5114- 146.112,00 диин

Планирана средства смањити у потпуности из разлога што из разлога што је ОШ добила средства од Министарства просвете у износу од 8.300.000,00 динара са ПДВ ом у сврху реализације пројекта/па ,,Одржавање објекта,,.Општина Топола је Решењем надлежног извршног органа део средстава са позиције 108.3 у износу од 3.678.112,00 динара усмерила на одржавање објекта школе како би се реализовале приоритне, неопходне активности у складу са предмером/предрачуном радова везаним за па-,,Одржавање објекта,,.

**Пројекат 2003-5005- Реконструкција котларнице на објекту ОШ „Милутин Јеленић“ Г.Трнава**

**Поз.108.4**

Одлуком о буџету Општине Топола за 2024. годину у оквиру раздела Општинске управе планиран је на наведени Пројекат ( позиција108.4) у укупном износу од 1.186.171,00 дин., економска класификација 5113, извор финансирања 10-учешће ЈЛС у пројекту.

Планирана средства смањити у потпуности из разлога што Општина Топола није добила средства по Јавном позиву Министарства заштите животне средине РС за наведене намене.

-програмска активност 2003-0001-Реализација делатности основног образовања-корисник ОКБС-основне школе са подручја општине Топола,увећање за 627.988,00 динара за редовно функционисање основних школа, а на име социјалних давања запосленима,услуга по уговора, текуће поправке и одржавање,накнада за социјалну заштиту из буџета, пореза, обавезних такси и казни као и за зграде и грађевинске објекте –пренамена средстава код апропријације - ОШ ,,Живко Томић,, у Д.Шаторњи у износу од око 3.532.000,00 динара-извор 10 за реализацију пројекта ,,Одржавање објекта,,.

Програм 10 - Средње образовање и васпитање-нема промена

Програм 11-Социјална и дечја заштита-нема промена

Програм 12 - Здравствена заштита- нема промена

Програм 13 - Развој културе и информисања –

ИКБС-Библиотека, нема промена.

ИКБС-Културни центар-повећање за 160.00,00 динара.

Програм 14-Развој спорта и омладине-

**Пројекат 1301-5001-Изградња дечијег игралишта и теретана на отвореном у Тополи на КП 1746/10 КО Топола**

**Позиција 102.1, ек.кл. 5112-Изградња зграда и објеката, извор 01,**

Планирају се **додатна средства** на име учешћа ЈЛС у ПЈ на извору 01 у складу са Уговором МДУЛС РС, број: 000698098 2024 14800 007 0005 401 119/19;наш број: 40-12/2024-05-II, 15.03.24.год.

**Програмска активност 1301-0005 –Спровођење омладинске политике**

Уводи се **нови пројекат**, ек.кл. 4239- Услуге по уговору- Пројекат **,,Летњи камп за младе из дијаспоре-Топола 2024,,** у складу са Уговором о додели средстава са РС-Кабинет Министра без портфеља задужен за координацију активности и мера у области односа са дијаспором, број: 40-22/2024-05-II од 29.04.2024. год.

* 6.675.000,00 дин., извор 07 (7331-07) и
* 825.000,00 дин., извор 01,

ЦИЉ:

1. Јачање капацитета младих и унапређење спортске сарадње младих из Србије са младима из дијаспоре
2. Упознавање младих из дијаспоре са историјом, културом и традицијом Шумадије и Тополе.

Прилог:

-Предлог активности/Пројеката на основу Јавног позива Кабинета министра Министра без портфеља задужен за координацију активности и мера у области односа са дијаспором, Одељења за ЛЕР, број: сл./2024-06, 10.05.2024. год.

**Програм 17- Енергетска ефикасност-**

**Програмска активност 0501-0001 –Енергетски менаџмент**

**Поз. 84, ек.кл. 4728- Накнаде из буџета за снановање и живот**

Предлог је да се у оквиру наведене програмске активности изврши повећање на осталим изворима, конкретно потребно је повећати извор финансирања 07 и то у износу од **5.000.000,00 динара.**

 Разлози за то су:

* Додела средстава Општини Топола за финансирање Програма енергетске санације породичних кућа и станова који спроводе ЈЛС као и градске општине.

Прилог:Решење, РС Министарство рударства и енергетике, број: 001342881 2024, 09.05.2024. год.

ОПШТИНСКО ПРАВОБРАНИЛАШТВО – нема промене

Економски ефекти прве измене и допуне Одлуке о буџету општине Тополa

Буџетска равнотежа између прихода и примања и расхода и издатака је овом Одлуком успостављена, а реализација расхода и издатака ће се вршити у складу са остварењем прихода и примања поштујући при томе принципе приоритета и хитности остварења појединих расхода и издатака.

Обрађивач Руководилац одељења

 Маргарета Живановић Јасна Миљковић